|  |  |
| --- | --- |
| Forum: | BSV OmrådeMED |
| Tid: | 18. september 2015 kl. 08.30 – 10.30. Lokalet er til rådighed for medarbejderne fra kl. 07.30. Der vil blive serveret kaffe/the og en ostemad til mødet. |
| Sted: | Rådhuset, Forhallen, mødelokale 2 |
| Deltagere: | Jette Runchel, Ulla Kusk, Peter Rymann, Helle Vaarning, Claes Hjort, Susi Flex, Margit Krogh, Carina Kofoed, Charlotte Jacobi Hansen, Henrik Ørberg Hansen |
| Afbud: | Suzanne Agerholm, Jan Hausted Petersen |
| Referent: | Dorthe Stærkær de la Motte  nde af alle. |

# Beslutningspunkter

## Godkendelse af dagsorden

*Konklusion:*

Godkendt.

## Godkendelse af referat fra sidste møde

Referat vedlagt.

*Konklusion:*

Godkendt.

## Arbejdsmiljø og sundhed

* Status på APV (som har været gennem OmrådeMED)
* Handleplaner i Social & Familie om forebyggelse af vold og trusler
* Status på indeklima i Blok A og C
* Status på arbejdet i netværket om arbejdsmiljø
* Arbejdsskader 2014, statistik. Rapport vedlagt.
* Trivsels- og APV måling, status.

*Konklusion:*

**Status på APV  (som har været gennem OmrådeMED)**

* Skilte med rygeforbud er forkert placeret og askebægre er ikke blevet flyttet i forhold til de besluttede rygezoner på rådhuset. Arbejdet med både at flytte skilte og askebægre er nu bestilt.
* Glat belægning på svalegangen på Stationstorvet. Direktørområdet By, Kultur, Miljø & Beskæftigelse har godkendt APVen og igangsætter arbejde med ny belægning (maling) her i efteråret.
* Ventilation i bofællesskabet Humlehusene. Direktørområdet By, Kultur Miljø & Beskæftigelse arbejder på sagen. OK-fonden er også inde over. Der afventes endeligt svar.
* Manglende markiser i Klub Stoppestedet. Markiserne er bestilt og klar til ophængning, når Klub Stoppestedet flytter tilbage efter renovering.

**Handleplaner i Social & Familie om forebyggelse af vold og trusler**   
Alle enheder i Social & Familie har lavet handleplaner og de sendes ind til Arbejdstilsynet inden svarfristen den 1. oktober 2015.

**Status på indeklima i blok A og C**

Fin proces har været igangsat.

Efter målinger og undersøgelser er der planlagt renovering af toiletter/ garderober på rådhuset. Der igangsættes arbejde for optimering af rengøringsstandarden, lyskilder bliver undersøgt og der sættes pollenfiltre i rådhusets ventilationssystem. Renovering af toiletter igangsættes med det samme.

**Status på arbejdet i netværket om arbejdsmiljø**  
Sidste arbejdsgruppe er gået i gang. Pjece skal udarbejdes for alle medarbejdere om MEDsystemet. Pjecen forelægges KommuneMED inden udsendelse.

Herudover arbejder Joan Bendiksen (ØS) og Carina Kofoed (BSV) på en introdag for nyvalgte arbejdsmiljørepræsentanter til MED-systemet. Programmet for dagen er under udarbejdelse. Dette forelægges KommuneMED. Dagen afholdes i slutningen af 2015.

Der kommer en lille artikel i Pippet i september, som også fortæller om de ting, der er kommet ud af netværket.

**Arbejdsskader 2014, statistik**

Det er vigtigt, at områderne gennemgår rapporten for at forebygge arbejdsskader. Risikostyringsgruppen har også gennemgået rapporten med henblik på tværgående indsatser for nedbringelse af arbejdsskader.

**Trivsels- og APV måling, status**

Tværgående tema

Det er besluttet i KommuneMED at arbejde videre med det tværgående tema ”Krav i arbejdet”. Underlæggende retfærdighed og balancen mellem arbejdsliv og privatliv.

Der vil blive udsendt inspiration fra KommuneMED til de lokale arbejdspladser. Derudover vil der være fokus på temaet på Store MEDdag. Det er vigtigt, at arbejdet med de øvrige APV/trivselsmålinger, som fylder på den enkelte arbejdsplads, tages op og der prioriteres i en handlingsplan: Hvad er eksempelvis de 3 vigtigste områder, vi skal arbejde med ud over ”krav i arbejdet”. Det skal være tydeligt for alle, at noget flytter sig til næste trivsels- og APV måling.

Retningslinjer for håndtering af vold og trusler

Forebyggelse af vold og trusler mod de ansatte er igangsat for længe siden. Carina Kofoed orienterede om status for arbejdsgruppens arbejde. KommuneMED har behandlet notat fra arbejdsgruppen. Der arbejdes hen mod at få etableret skabelon til alle arbejdspladser, der giver mening og som skal anvendes på de enkelte arbejdspladser. Skabelonen skal kunne bruges konkret.

Der vil blive planlagt en temadag.

Store MEDdag

Den 27. november vil der blive afholdt Store MEDdag. Medarbejderne opfordrede til, at flere ledere deltager på Store MEDdag end på sidste møde. Jette Runchel tilkendegav, at det var hun enig i, men at hun også er klar over, at lederne ofte har en drift, der må prioriteres højere.

## Budget 2016

Seneste status i forhold til budgetkatalog 2016. Budgetkataloget blev offentliggjort den 19. juni 2015. Der orienteres om den videre proces for budget 2016 v/ Jette Runchel.

*Konklusion:*

Budgetkataloget har været sendt i høring. Der er indkommet 153 høringssvar og de er blevet præsenteret for Kommunalbestyrelsen. Der er udarbejdet en essensbeskrivelse af alle indkomne høringssvar.

Der er bevilget et særtilskud på 31 mio. kr. til kommunen. Opgaven er nu, at de politiske partier forhandler indbyrdes. Administrationen deltager ikke i denne forhandling. Budgetvedtagelsen er den 6. oktober. Der stilles budgetspørgsmål p.t. Der er stillet over 80 budgetspørgsmål fra politikerne.

Der blev spurgt til muligheden for forhøjelse af skatteprocent. Til det svarede Jette Runchel, at det er en handlemulighed, der er tilstede.

Derudover blev det oplyst, at der er udarbejdet en tidsplan m.v. for personaletilpasning, **hvis** kommunalbestyrelsenbeslutter en reduktion. KommuneMED har behandlet tidsplanen, en håndbog for ledere samt en folder til medarbejdere. Materiale vil blive lagt på medarbejdersiden.

Der er planlagt en temadag den 25. september for ledere, arbejdsmiljørepræsentanter samt tillidsrepræsentanter, hvor alle klædes på til en evt. personalereduktion.

## Sygefravær 1. halvår 2015

## OmrådeMED drøfter fraværsstatistik for 1. halvår 2015 herunder også anbefalinger til nedbringelse af for højt sygefravær.

Bilag: Statistik for 1. halvår 2015.

*Konklusion:*

Nyt sygefraværsstatistik format er udarbejdet. Der er nu mulighed for at opdele sygefravær på underliggende niveauer i afdelingen.

Det er tydeligt, at der er udfordringer på nogle arbejdssteder. Sygefraværet er højere end landsgennemsnittet. Den nye sygefraværskonsulent Ingelise Hermund arbejder for at nedbringe sygefraværet i dialog med lederne. Det er en bekymring, at sygefraværet er stigende, når der netop for et par år siden blev arbejdet intensivt for at nedbringe sygefraværet.

## Ansøgning fra PPR, dispensation

Ansøgning vedrørende dispensation. PPR søger om lov til at bibeholde to arbejdsmiljørepræsentanter i afdelingen (en i blok A og en i A-huset).

Bilag: Ansøgning.

*Konklusion:*

Der blev kort ridset ansøgningen op og begrundelsen herfor.

OmrådeMED kan ikke anbefale ansøgningen. Der kan ikke gives dispensation.

Brev sendes til lederen af PPR.

I forlængelse af dette punkt blev der orienteret om, at der igangsættes en genforhandling af MEDaftalen. Der vil blive nedsat et forhandlingsudvalg. MEDstrukturen vil i den forbindelse også blive evalueret. Der er fra medarbejdersiden et ønske om, at tillidsmandsfunktionen i MEDorganisationen også evalueres.

# Orienteringspunkter

## Orientering fra formanden og næstformanden

*Konklusion:*

Intet.

## Nyt fra afdelingerne (fast punkt)

Formålet med punktet er at orientere på strategisk niveau og en information som alle i OmrådeMED kan have gavn af.

*Konklusion:*

Afdelingschef Ulla Kusk

* Mindre reorganisering af området forebyggende sundhed, som fremadrettet refererer til Anne Arvel.
* Leder af Genoptræningen Grethe Udbjørg har sagt op. I den forbindelse vil der ske en omorganisering. Der er større sammenhæng mellem Hjemmepleje og Genoptræning. Derfor vil det fremadrettet have fælles ledelse. Charlotte Kaaber bliver leder af hele området.
* Der er snart åbning af det nye pleje- og sundhedscenter. Der er indvielse i december måned. Beboerne flytter ind i løbet af januar måned.
* Albos fremtid er ikke afklaret endnu.

Tillidsrepræsentant Claes Hjort

* Der blev orienteret om udarbejdelse af samarbejdspapir. Udmøntning af lærernes arbejdstid/ overenskomst 15, lokale vinkler.

Afdelingschef Peter Rymann

* Der blev orienteret om ændring på ledelsesfronten for området voksne med særlige behov (myndighedsområdet). Der vil blive opslået én lederstilling. Styrkelse af området. Der tænkes på tværs af organisationen.
* Pr. 1. oktober vil børnehuset på Sletteland blive åbnet. Huset tilbyder familiebehandling/ støttekontaktfunktion. Invitation til reception vil blive udsendt.
* Der vil snarest blive igangsat udarbejdelse af en strategi for Social & Familieafdelingen.

Leder af daginstitution Helle Vaarning

* Institutionslederne er utrolig glade for den nye dagtilbudschef. Udviklingsstrategi er igangsat. God proces.

Kommunaldirektør Jette Runchel

* I forbindelse med at nogle borgerservicefunktioner er overflyttet til Biblioteket er der bl.a. sket en ny indretning af forhallen på rådhuset. I processen har der været innovationsfolk til at observere, hvad de sker, når borgere kommer disse steder (på Biblioteket og på Rådhuset). Der er igangsat en handlingsplan. Der kan forventes forbedringer i den forbindelse.

## Hvem gør, hvad til næste møde?

*Konklusion:*

Dorthe udarbejder brev til PPR.

## Eventuelt

*Konklusion:*

Kommunaldirektør Jette Runchel orienterede om tidsplan for rekrutterings-proces for direktør for Børn, Sundhed & Velfærd.

Næste møde afholdes den 11. december 2015.